Okresná prokuratúra Bratislava V 
Prokofievova 4, 851 01 Bratislava 5

Sp. zn. : 1 Pv 205/12/1105	Bratislava V, 27.6.2012
EEČ : 2-12-316-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona

Rozhodol: 	prokurátorka Okresnej prokuratúry Bratislava V
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	si neplní vyživovaciu povinnosť, ktorá mu vyplýva z ustanovenia §-u 62 zákona č. 36/2005 Z. z. o rodine v znení neskorších predpisov a rozsah tejto povinnosti mu bol deklarovaný rozsudkom Okresného súdu XXXXX V, pod sp.zn. XXXXX zo dňa 28.03.2011, ktorý nadobudol právoplatnosť dňa 06.05.2011, ktorým mu bolo uložené prispievať na výživu syna XXXXX, nar. XXXXX sumou vo výške 80,-eur mesačne vždy do 15. dňa v každom mesiaci vopred k rukám matky XXXXX, trvale bytom XXXXX, XXXXX, pričom túto vyživovaciu povinnosť si neplnil od mesiaca november 2011 do mesiaca máj 2012, čím mu vznikol dlh na bežnom výživnom voči XXXXX v celkovej výške 560,-,-eur, a to i napriek tomu, že bol dňa 01.06.2010 Trestným rozkazom Okresného súdu XXXXX XXXXX pod sp.zn. XXXXX, právoplatného dňa 17.06.2010, odsúdený za prečin zanedbania povinnej výživy podľa § 207 ods. 1 Trestného zákona,

lebo zanikla trestnosť činu.
Odôvodnenie:
Vyšetrovateľ Okresného riaditeľstva PZ XXXXX V Odboru kriminálnej polície uznesením sp. zn. XXXXX zo dňa 03.04.2012 začal trestné stíhanie a súčasne podľa § 206 ods. 1 Trestného poriadku vzniesol obvinenie  XXXXX pre prečin zanedbania povinnej výživy podľa §  207 ods. 1, ods. 3 písm. c) Trestného zákona na skutkovom základe uvedenom v citovanom uznesení. Predmetné uznesenie bolo obvinenému doručené dňa 16.04.2012.

 Dňa 04.06.2012 predložil vyšetrovateľ PZ tunajšej prokuratúre návrh na zastavenie trestného stíhania v zmysle § 215 ods. 1 písm. h)  Trestného poriadku s poukazom na ust. § 86 písm. a) Trestného zákona. 

Preskúmaním na vec sa vzťahujúceho spisového materiálu som zistila, že návrh vyšetrovateľ PZ na zastavenie trestného stíhania je opodstatnený a dôvodný.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 

V zmysle § 86 písm. a) Trestného zákona trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Z predloženého spisového materiálu vyplýva, že si obvinený XXXXX neplnil svoju vyživovaciu povinnosť voči synovi XXXXX a to v období od novembra 2011 až do mája 2012, čím mu vznikol dlh na bežnom výživnom vo výške 560,-eur. Túto okolnosť potvrdil vo svojej výpovedi pošk. XXXXX (č.l. 8-16). 

 XXXXX (č.l. 4-6) vypovedal, že výživné nehradil, pretože nemal stály príjem, ktorý by mu umožnil uhrádzať výživné, avšak v deň realizácie výsluchu poštovou poukážkou podanou na pošte v Sládkovičove pod podacím číslom XXXXX poukázal k rukám XXXXX sumu vo výške 560,-eur. 

Predmetná kópia podacieho lístku je zdokumentovaná vo vyšetrovacom spise ( č.l. 7).

Keďže pošk. XXXXX bola poukázaná čiastka 560,-eur, mám za to, že dlh na bežnom výživnom za obdobie od novembra 2011 do mája 2012 je uhradený v plnom rozsahu. O tejto skutočnosti vyhotovila dňa 29.05.2012 vyšetrovateľka PZ úradný záznam, z ktorého je zrejmé, že matka XXXXX - XXXXX telefonicky oznámila prijatie peňažnej čiastky v rozsahu 560,-eur.

Z predloženého spisu popri úhrade dlžného výživného vyplýva aj splnenie ďalšej podmienky na zánik trestnosti a to, že v predmetnom období z dôvodu neplnenia vyživovacej povinnosti zo strany obvineného poškodený XXXXX netrpel hmotnou núdzou.

S poukazom na vyššie uvedené skutočnosti mám za to, že v danom prípade boli splnené podmienky ustanovenia § 86 písm. a) Trestného zákona o účinnej ľútosti a preto som rozhodla tak, ako je to uvedené vo výrokovej časti tohto uznesenia.
Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Hildegarda Vojtková
prokurátorka